钦定古今图书集成/明伦汇编/闺媛典/第317卷 > 皇清五十 > 张嘉宾妻冒氏
## 钦定古今图书集成/明伦汇编/闺媛典/第317卷 > 皇清五十 > 张嘉宾妻冒氏

按《如皋县志》：“冒氏，文学日新，女幼读女《孝经》诸书，克娴壸教。年十八归儒生张嘉宾，奉尊嫜以孝闻。宾嗜读书，婴疾，父母忧之，久而增剧，医药罔效，冒刲股以进。又三年宾亡，止一女才四岁。方永诀之夕，宾瞪目视冒，辗转呜咽而绝。冒哭踊于姑，抱持弱女，日依穗帏饮泣。女及笄，适河南孟津县令高岩。岩事内母如” 母，历苦节四十年，年七十终。